open-index/open-wikipedia-markdown huggingface dataset:
פיקנונמוזאורוס

**פיקנונמוזאורוס** (שם מדעי: *Pycnonemosaurus*; משמעות השם: "לטאת יער רוקדת") הוא סוג של דינוזאור טורף בן למשפחת האבליזאוריים ולקבוצת הצרטוזאורים אשר חי באמריקה הדרומית לפני 70 מיליון שנה. המאובנים שלו התגלו בשנת 2002 בחפירות במאטו גרוסו שבברזיל, שם נמצאו מספר מאובני טיטנוזאורים גדולים.

## מאפיינים
הפיקנונמוזאורוס היה טורף בעל מראה הקרוב לקרנוטאורוס או לאוקזאורוס. הוא הגיע לאורך של 8.9 מטרים עם זנבו, מה שהופך אותו לאחד מהגדולים שבבני משפחתו. המאובנים שנמצאו הכילו מעט חומר הכולל עצמות אצבעות, מפרקים וגפיים וכן חוליות זנב. נמצאו גם שרידי גולגולת ומספר שיניים, מהם עולה שהיצור היה מצויד למחיצה של מזון קשה וחזק. הממצאים שלו נדירים יחסית אך נמצאו גם מספר עקבות שהשתייכו לדינוזאור זה.

ככל הנראה הוא היה טורף-על קדום אשר חי בערבות ברזיל, ובהם צד מיני טיטנוזאורים גדולים באמצעות לסתותיו החזקות. היה לו ראש רחב עם מחיצה עצם סביב הגבות (אם כי ללא קרניים), זנב ארוך ורגליים אחוריות רחבות, אך רגליים קדמיות קצרות מאוד.

## קישורים חיצוניים

קטגוריה:אבליזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי אלכסנדר קלנר
בוניפקיוס השישי

**האפיפיור בוניפקיוס השישי** (בלטינית: **Bonifatius VI**; 806 – 26 באפריל 896) היה האפיפיור באפריל 896.

## ביוגרפיה
נולד ברומא. בחירתו באה בעקבות מהומות זמן קצר לאחר מותו של האפיפיור פורמוסוס. לפני שלטונו הוא נענש פעמיים על שלילת פקודות כתת-דיאקון וככומר. אחרי חמישה עשר ימים של שלטון, הוא מת כתוצאה מן הצנית, ויש מקורות הטוענים שהוא הודח בכוח לטובת סטפנוס השישי, המועמד של המפלגה הספולטנית.

בסינוד ברומא שנערך על ידי יוחנן התשיעי בשנת 898, הבחירות שלו הוכרזו כבטלות.

## קישורים חיצוניים

* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-9
קטגוריה:ילידי 805
קטגוריה:נפטרים ב-896
טקס פרסי האקדמיה הבריטית לקולנוע ה-4

**טקס [[פרס באפט"א לקולנוע|פרסי האקדמיה הבריטית לקולנוע]] ה-4** שמעניקה האקדמיה הבריטית לאמנויות הקולנוע והטלוויזיה, נערך בשנת 1951, בו הוענקו פרסים לסרטים הטובים ביותר של שנת 1950.

הסרט הכל אודות חוה זכה בפרס הסרט הטוב ביותר.

## זוכים ומועמדים

## קישורים חיצוניים
* The British Academy of Film and Television Arts Official website

קטגוריה:טקסי פרס באפט"א
קטגוריה:1951 בממלכה המאוחדת
ביטחון סוציאלי

**ביטחון סוציאלי** הוא הידיעה של הפרט שיוכל להתקיים בכבוד גם אם יאבד את היכולת לפרנס את עצמו ואת משפחתו. ביטחון סוציאלי הוא מרכיב מרכזי של מדינת רווחה. מרכיבי הביטחון הסוציאלי ורמתם משתנים ממדינה למדינה, ואף באותה מדינה במהלך השנים. חלק מהם הם בגדר חובה החלה על כל תושבי המדינה וחלק אחר נובע מהסכמים בין ארגוני עובדים לארגוני מעסיקים, ומיוזמה אישית של הפרט.

הזכות לביטחון סוציאלי נכללת בהכרזה לכל באי עולם בדבר זכויות האדם: "כל אדם, כחבר החברה, זכאי לביטחון סוציאלי וזכאי לתבוע שהזכויות הכלליות הסוציאליות והתרבותיות, שהן חיוניות לכבודו כאדם ולהתפתחות החופשית של אישיותו, יובטחו במאמץ לאומי ובשיתוף פעולה בינלאומי בהתאם לארגונה ולאוצרותיה של המדינה."

להבטחת ביטחון סוציאלי משמשים אמצעים אחדים:
* ברמת המדינה: ביטוח לאומי, המבטיח סיוע במקרים של נכות, פגיעה בעבודה, זקנה ועוד. ביטוח בריאות, המבטיח שירותי בריאות בסיסיים לכל תושב. מימון אמצעים אלה נעשה באמצעות מיסים ייעודיים (בישראל: דמי ביטוח לאומי ודמי ביטוח בריאות). 
* ברמת ארגוני העובדים: הסכמים לביטוח פנסיוני לעובדים, המבטיחים לעובד ולמשפחתו פרנסה במקרים של נכות, מוות וזקנה. 
* ברמת הפרט: רכישת ביטוחים אישיים להרחבת הכיסוי הניתן בשני הרבדים הקודמים בתחומי ביטוח פנסיוני וביטוח בריאות. 

בחלק מהמקרים גמלאות הביטחון הסוציאלי הן בהתאם להכנסה המבוטחת, ובמקרים אחרים הגמלאות הן בסכום אחיד, או בסכום הנגזר מצורכי המבוטח.

## גופי הביטחון הסוציאלי בישראל
בישראל פועלים גופים אחדים, ציבוריים ופרטיים, להבטחת ביטחון סוציאלי:
* המוסד לביטוח לאומי: זהו הגוף הממלכתי העיקרי להבטחת ביטחון סוציאלי, בקשת רחבה של ענפים, לתושבי המדינה ובמידה מצומצמת גם לעובדים זרים בישראל, בהתאם לחוק הביטוח הלאומי וחוק הבטחת הכנסה. כמו כן עוסק המוסד בישום חוק התגמולים לנפגעי פעולות איבה ובגביית דמי ביטוח בריאות ובחלוקתם לקופות החולים.
* קופות החולים, המספקות שירותי בריאות לתושבי המדינה.
* גופי הביטוח הפנסיוני (קרן פנסיה, פנסיה תקציבית, ביטוח מנהלים ועוד) משלימים את המוסד לביטוח לאומי בהבטחת פרנסה לעת נכות, זקנה או מוות של המפרנס.
* משרד העבודה, הרווחה והשירותים החברתיים אחראי למתן שירותי רווחה. התחומים שבהם עוסק משרד הרווחה כוללים בין היתר ילדים ונוער במצבי סיכון, אלימות במשפחה, נכויות ופיגור שכלי, נפגעי סמים ואלכוהול, זקנים במצבי מצוקה ועוד. שירותי המשרד ניתנים בשני אופנים:
** באמצעות המחלקות לשירותים חברתיים (לשכות הרווחה) הנמצאות ברשויות המקומיות.
** באמצעות יחידות משנה של המשרד, כגון האגף לטיפול באדם עם מוגבלות שכלית התפתחותית, השירות למען הילד (אימוץ), שירות המבחן לנוער ושירות המבחן למבוגרים.
* בביטחון הסוציאלי של המשרתים בצה"ל (שירות סדיר ובשירות מילואים עוסקים חוק משפחות חיילים שנספו במערכה (תגמולים ושיקום), שמבטיח תגמולים למשפחתו של חייל שנפטר, וחוק הנכים (תגמולים ושיקום), שמבטיח תגמולים למי שהפך לנכה בעת שירותו ועקב שירות זה. במימוש חוקים אלה עוסק אגף השיקום של משרד הביטחון.

## לקריאה נוספת
* מנחם גולדברג ורות הורן, **[[עוקדן הביטחון הסוציאלי]]**, הוצאת סדן

## קישורים חיצוניים

* 
* 
* 60 שנה לביטוח הלאומי - הביטחון הסוציאלי בראי השנים, **[[ביטחון סוציאלי (כתב עת)|ביטחון סוציאלי]]** 93, אפריל 2014
* 

## הערות שוליים

*
וינצ'נצו לנצ'יה

ממוזער|250px|"וינצ'נצו לנצ'יה" (1905)
ממוזער|250px|וינצ'נצו לנצ'יה" (1907)
ממוזער|250px|"וינצ'נצו לנצ'יה" (1910)
**וינצ'נצו לנצ'יה** (באיטלקית: **Vincenzo Lancia**; 24 באוגוסט 1881 - 15 בפברואר 1937) היה נהג מכוניות מרוץ, מייסד ומנהלה הראשון של יצרנית המכוניות האיטלקית **[[לנצ'יה]]**.

## ביוגרפיה

לנצ'יה נולד בכפר "Fobello"  סמוך לטורינו, במחוז פיימונטה בממלכת איטליה. הבן הרביעי (אחות אחת ושני אחים) ממשפחה עשירה, שבה אביו, קאווליר ג'וזפה לנצ'יה, היה יזם שעשה את הונו על ידי הפקת בשר משומר ואגוזי מרק.

מגיל צעיר, התעניין לנצ'יה במכונות ובהנדסה. משנת 1898 עבד כמנהל חשבונות - ובעקיפין כמכונאי - בסדנת טורינו של ג'ובאני בטיסטה צירנו , שבנתה לראשונה אופניים, ועסקה ביבוא אופניים בטורינו.

בשנת 1899 בנתה הסדנה אב טיפוס של מכונית. המכונית עוררה התלהבות רבה בהצגתה, וכדי לייצר אותה בקנה מידה תעשייתי, נוסדה "Fabbrica Italiana Automobili Torino", הידוע גם בראשי תיבות של פיאט, אשר רכשה את הסדנה הקטנה כולל העובדים. לאחר תקופה ראשונית כנהג בדיקה החל לנצ'יה להשתתף במרוצי מכוניות מקומיות.

עד 1908 היה לנצ'יה נהג מרוצים, ולאחר שהיה מעורב במספר תאונות נהיה מאוד מפורסם.

בשנת 1906 הקים את חברת המכוניות לנצ'יה.

המכונית הראשונה שבנה בשנת 1907, והוצגה בשנת 1908, הייתה לנצ'יה אלפא, אשר כללה טכנולוגיה חדשנית.

לנצ'יה אשר היה מעורב בכל הליכי התכנון, עיצוב וייצור הוציא מודלים פורצי דרך כגון "לנצ'יה Lambda"  ולנצ'יה אפריליה (לפני מותו).

מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי.

בשנת 1922 לנצ'יה תמך כלכלית בבניית מסלול המרוצים הלאומי מונזה .

לנצ'יה נפטר מהתקף לב ב־15 בפברואר 1937, לפני שלנצ'יה אפריליה הושלמה בייצור מלא. נטמן בפובלו .

אשתו אדל מיגליטי ובנם ג'אני המשיכו את הניהול של יצרן הרכב "לנצ'יה" עד שנת 1955.

## מרוצי מכוניות

בשנת 1904 זכה פעמיים במרוץ "Susa-Moncenisio" .

בשנת 1904 במרוץ "Florio Cup" הגיע למהירות של 115.7 קמ"ש.

בשנת 1906 זכה ב"גביע הזהב" במילאנו כשהוא נוהג בדגם "פיאט 28–40 HP" .

בשנת 1906 הוביל במרוץ "1906 French Grand Prix"  בלה מאן, בזמן של 53 דקות ו-42 שניות.

## משפחה
בשנת 1922 התחתן עם מזכירתו אדל מיגליטי, לזוג נולדו שלושה ילדים: אנה מריה, ג'אני ואליונורה.

## קישורים חיצוניים

## הערות שוליים

קטגוריה:חלוצי תעשיית הרכב
קטגוריה:נהגי מכוניות מרוץ איטלקים
קטגוריה:תעשיינים איטלקים
קטגוריה:לנצ'יה
קטגוריה:איטלקים שנולדו ב-1881
קטגוריה:איטלקים שנפטרו ב-1937
על החגים ועל המוות

**על החגים ועל המוות** (באנגלית: **Black Christmas**) הוא סרט אימה אמריקאי מתת הסוגה סלאשר המהווה עיבוד מחודש לסרט "חג מולד שחור". הסרט מבוים על ידי הבמאית סופיה טקאל ונכתב על ידיה ועל ידי התסריטאית אפריל ווף, ומככבים בו אימוג'ן פוטס, אליז שאנון, בריטני או'גריידי, לילי דונויו, קיילב אברהרדט, סימון מיד וקרי אלווס בתפקידים ראשיים.

הסרט מופק על ידי בלאמהאוס הפקות והוא עלה לאקרנים ב-13 בדצמבר 2019 (בו חל באותה השנה יום שישי ה-13). בישראל, הסרט עלה לאקרנים ב-12 בדצמבר 2019.

## תקציר העלילה
לקראת תקופת החגים, מכללת הות’ורן נסגרת ותלמידיה עוזבים לביתם, למעט קבוצה קטנה של סטודנטיות. בזו אחר זו, הסטודנטיות נרצחות על ידי רוצח סדרתי אנונימי, אך הרוצח עומד לגלות כי בנות הדור הנוכחי לא מוכנות להפוך לקרבנות חסרות ישע והן מתכוונות להילחם בו עד הסוף.

## צוות השחקנים
* אימוג'ן פוטס - **ריילי סטון**
* אליז שאנון - **כריס**
* בריטני או'גריידי - **ג'ס**
* לילי דונויו - **מרטי**
* קיילב אברהרדט - **לנדון**
* סימון מיד - **נייט**
* קרי אלווס - **פרופסור גלסון**

## הפקה
### פיתוח
ביוני 2019, פורסם שחברת "בלאמהאוס הפקות", בראשותו של המפיק ג'ייסון בלאם, תפיק עיבוד מחודש לסרט "חג מולד שחור", שיצא לאקרנים בשנת 1974. נודע גם שבלאם יפיק את הסרט לצדם של אדם הנדריקס ובן קוסגרוב, ושהמפיקים גרג גלירית' וזאק לוק, ישמשו על תקן המפיקים בפועל של הסרט. "בלאמהאוס הפקות" הכריזה שהיא מתכוונת להפיק את הסרט כעיבוד מודרני ועכשווי לסרט המקורי משנת 1974, ולצד הכרזה זו, פרסמה תקציר רשמי לסרט.

### ליהוק
סופיה טקאל נשכרה למלאכת בימוי הסרט, לאחר שעבדה בעבר עם בלאם על סדרת הטלוויזיה *Into The Dark* ששודרה ברשת Hulu, ואימוג'ן פוטס, אליז שאנון, בריטני או'גריידי, לילי דונויו, קיילב אברהרדט, בן בלאק וקרי אלווס לוהקו לתפקידים הראשיים.

### צילומים
צילומי הסרט החלו ב-23 ביוני 2019 בניו זילנד, באזור דנידין ואומארו, ובאוניברסיטת אוטגו. צילומי הסרט תמו ב-31 ביולי 2019.

## קישורים חיצוניים
* 

## הערות שוליים

קטגוריה:סרטי 2019
קטגוריה:סרטי אימה מ-2019
קטגוריה:סרטי אימה אמריקאיים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:סרטי סלאשר אמריקאיים
קטגוריה:סרטי אולפני יוניברסל
קטגוריה:סרטי בלאמהאוס הפקות
קטגוריה:סרטי אימת-חג: חג המולד
קטגוריה:סרטי אונס ונקמה
קטגוריה:סרטי אימה על-טבעיים משנות ה-2010
קטגוריה:סרטי אימה על-טבעיים אמריקאיים
קטגוריה:סרטי מתח על-טבעיים אמריקאיים
קטגוריה:סרטים על כתות
סטפנוס השישי

**האפיפיור סטפנוס השישי** (בלטינית: **Stephanus VI**; מת באוגוסט 897) היה האפיפיור מ-22 במאי 896 עד למותו ב-897. לעיתים מכונה **סטפנוס השביעי**, בשל הבלבול שנוצר עם החישוב של האפיפיור הנבחר סטפנוס.

## ביוגרפיה
הוא נעשה בישוף אנאני על ידי האפיפיור פורמוסוס, אולי בניגוד לרצונו.

נסיבות בחירתו כאפיפיור אינן ברורות, אבל הוא נתמך על ידי אחת המשפחות הרומאיות החזקות, בית ספולטו, אשר ערערו על האפיפיורות באותה עת. סטפנוס מפורסם בכך שהוציא את פורמוסוס מקברו תשעה חודשים לאחר מותו, כדי לעמוד ל"משפט", שנודע מאוחר יותר כ"מועצת הגופה" או "*[[:en:Cadaver Synod|Cadaver Synod]]*". פורמוסוס הואשם בהפרה של חוק הכנסייה, כששימש כבישוף של רומא (האפיפיורות), וגם כבישוף של מחוז אחר.

פורמוסוס שהוצא מקברו, נוקה והולבש בבגדי אפיפיור, הושב על כיסאו, נשפט על ידי סטפנוס השישי ונמצא אשם. גזר הדין היה ביטול כל הצווים שהוצאו על-ידו. בגדי האפיפיור נקרעו מעל גופו ושלוש מאצבעותיו נכרתו. לאחר אירועים אלו הושלכה גופתו אל נהר הטיבר. הגופה נמצאה מאוחר יותר על ידי נזיר ולאחר מותו של סטפנוס השביעי הוחזרה לבזיליקת פטרוס הקדוש.

המשפט עורר מהומה. אם כי המניעים של המעשה היו למעשה אויביו של פורמוסוס מבית ספולטו (בעיקר גידו הרביעי, דוכס ספולטו), שהחזירו את סמכותם ברומא בתחילת 897, על ידי ויתור על טענותיהם הרחבות יותר במרכז איטליה, השערורייה הסתיימה במאסרו של סטפנוס ובמותו בחנק באותו קיץ.

## קישורים חיצוניים

* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-9
קטגוריה:נפטרים ב-897
Bixby (עוזרת וירטואלית)

**Bixby** (בתעתיק לעברית: **ביקסבי**) היא עוזרת וירטואלית שפותחה על ידי סמסונג. 

ב־20 במרץ 2017 הודיעה סמסונג על השקת עוזרת דיגיטלית מופעלת בקול בשם "Bixby". ביקסבי הוצגה לצד Samsung Galaxy S8 וסמסונג גלקסי S8+. 

Bixby זמינה גם במכשירי גלקסי ישנים יותר שפועלת בהם מערכת ההפעלה אנדרואיד נוגט.

## מאפיינים
ביקסבי מגיעה בשלושה חלקים: , "Bixby Vision" ו"Bixby Home".
* "Bixby Voice" הוא השם המאפיין את הדיבור עצמו עם העוזרת הווירטואלית. 
* "Bixby Vision" הוא השם המאפיין זיהוי אובייקט כלשהו על ידי המערכת באמצעות צילומו. 
* "Bixby Home" הוא השם המאפיין את המידע המוצג בנושא כושר, מזג אוויר באזור שלך ונתונים נוספים אשר מקורם מיישומונים המותקנים במכשיר.
* "Bixby Text Call" הוא השם המאפיין כלי שעונה לשיחות טלפון (באנגלית וקוריאנית ולא Wi-Fi calling) במקומך, רושם בזמן אמת את שאלות ותשובות המתקשרים ומאפשר לבחור או לכתוב הודעות תשובה שיוקראו למתקשרים.
* "Bixby Routines" הוא השם המאפיין תכונה שלומדת תפוסי שימוש במכשיר ובהתאם משנה את הגדרות הסוללה וכו' (ניתן גם להתאים בהתאם לאזור וכו').

## שפות נתמכות
ביקסבי זמינה ביותר מ-195 מדינות בעולם (בהן ישראל). סמסונג מספקת תמיכה רשמית לאפליקציה בשפות הבאות: 

* אנגלית (ארצות הברית, הממלכה המאוחדת)
* פורטוגזית (ברזיל)
* צרפתית (צרפת)
* גרמנית (גרמניה)
* איטלקית (איטליה)
* ספרדית (ספרד)
* מנדרינית (סין)
* קוריאנית (קוריאה הדרומית)

## מכשירים נתמכים
להלן רשימת המכשירים הנתמכים:

##### סדרת מכשירי - Galaxy S (כולל תתי דגמים)
* Samsung Galaxy s25
* Samsung Galaxy s24
* Samsung Galaxy S23
* Samsung Galaxy S22
* Samsung Galaxy S21
* Samsung Galaxy S20
* Samsung Galaxy S10
* Samsung Galaxy S9
* Samsung Galaxy S8
* Samsung Galaxy S7
* Samsung Galaxy S6

##### סדרת מכשירי - Galaxy J

* Samsung Galaxy J3 (שנת 2016, 2017)
* Samsung Galaxy J4 (שנת 2018)
* Samsung Galaxy J5 (שנת 2016, 2017)
* Samsung Galaxy J6 (שנת 2018)
* +Samsung Galaxy J6 (שנת 2018)
* Samsung Galaxy J7 (שנת 2016, 2017)
* +Samsung Galaxy J7 (שנת 2017)

##### סדרת מכשירי - Galaxy A

* Samsung Galaxy A80
* Samsung Galaxy A70
* Samsung Galaxy A50
* Samsung Galaxy A30
* Samsung Galaxy A9
* Samsung Galaxy A8 Star
* Samsung Galaxy A8
* Samsung Galaxy A7
* Samsung Galaxy A6 series
* Samsung Galaxy A 8.0
* Samsung Galaxy A10.5
*Samsung Galaxy A71
*Samsung a34

##### סדרת מכשירי - Galaxy Note

* Samsung Galaxy Note Fan Edition
* Samsung Galaxy Note 8
* Samsung Galaxy Note 9

##### סדרת מכשירי - Galaxy C

* Samsung Galaxy C8

##### סדרת מכשירי - Galaxy Tab

* Samsung Galaxy Tab S5e

##### שעונים חכמים

* Samsung Galaxy Watch

##### רמקולים

* Samsung Galaxy Home

## קישורים חיצוניים
*
*בלי טובות מסמסונג: כך תהפכו את הכפתור של ביקסבי לשימושי, באתר Geektime
*כיצד להשתמש ב-Bixby Routines, באתר סמסונג
*סמסונג מאפשרת לבעלי Galaxy S10 לשנות את מטרתו של כפתור ה-Bixby, אתר Gadgety

## הערות שוליים

קטגוריה:עוזרים וירטואליים
קטגוריה:יישומונים
קטגוריה:תוכנות שהושקו ב-2017
קטגוריה:מוצרי סמסונג
רומנוס

**האפיפיור רומנוס** (בלטינית: **Romanus**; נפטר בנובמבר 897) היה האפיפיור מאוגוסט 897 עד נובמבר אותה שנה.

## ביוגרפיה
רומנוס היה ככל הנראה אחיינו של האפיפיור מרינוס הראשון. רומנוס, ששמו הפרטי אינו ידוע, נולד בגאלזה שבאיטליה ליד צ'יביטה קסטלנה, שם נולד גם מרינוס. אביו, קונסטנטין, היה כומר. הוא מונה לחשמן של סן פייטרו אין וינקולי (לטינית: Sanctus Petrus ad Vincula) שברומא לפני בחירתו לאפיפיורות.

רומנוס נבחר להחליף את האפיפיור סטפנוס השישי שנרצח בתקופה שבה נלחמו על האפיפיורות  סיעות איטלקיות שונות. האפיפיור סטפנוס השישי נרצח לאחר שהוציא את גופתו של האפיפיור פורמוסוס לסינוד הגופה שלאחר המוות, שבו שפט סטפנוס השישי את גופתו של "פורמוסוס". רומנוס ביטל את כל המעשים והצווים של קודמו.

במהלך שלטונו הקצר, הוא העניק את מנזר פרפה לוויטאליס והעניק לו פליום (גלימה בכנסייה הקתולית), ומינה את ויטאליס לפטריארך של גראדו. רומנוס גם אישר את רכושם של הבישופים הספרדים של ז'ירונה ואלנה. השלטון הקצר שלו נחשב למוסרי על פי ההיסטוריון הפרנקי בן זמנו פלודוארד, אך ההיסטוריון בן המאה ה-15 ברתולומאו פלאטינה תקף אותו בשל ביטול פעולות וצווים של קודמו.

רומנוס נפטר בנובמבר 897 מסיבה לא ידועה, אולם יש המאמינים כי הוא הודח על ידי תומכי קודמו של סטפנוס השישי, שהיה מסיעה מנוגדת.

## קישורים חיצוניים

* 

## הערות שוליים

קטגוריה:נזירים רומים-קתולים
קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-9
קטגוריה:נפטרים ב-897
הרי סולוואי

**הרי סולוואי** (באנגלית: **Solvay Mountains**) הם רכס הרים המשתרע בכיוון מזרח-צפון-מזרח למערב-דרום-מערב, בחלקו הדרומי של האי בראבנט, בארכיפלג פאלמר, למול חוף חצי האי האנטארקטי שבאנטארקטיקה.

שיא גובהם של ההרים הוא 1,590 מטרים מעל פני הים (בפסגת קוק).

אוכף אלוזור מפריד בין הרי סולוואי, להרי סטריבוג, שבחלק הצפוני של האי.

## היסטוריה
### גילוי רכס ההרים
ההרים התגלו על ידי המשלחת האנטארקטית הבלגית, אשר חקרה את אנטארקטיקה בשנים 1899–1897, בפיקודו של אדריאן דה ז'רלאש.

### מקור השם
ז'רלאש קרא להרים על שמו של ארנסט ג'ון סולוואי (Ernest-John Solvay), שתמך במשלחתו. במקור נקראו בשם זה כל הרי האי, אולם לימים ניתן שם אחר (הרי סטריבוג) לאיים בצפון האי.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים

* הרי סולוואי באתר הסקר הגאולוגי של ארצות הברית
* הרי סולוואי באתר הגאזט האנטארקטי המשווה SCAR של ממשלת אוסטרליה
* אתרי סקי באנטארקטיקה באתר המועדון האלפיני האמריקאי
* מחשבון מרחקים - המרחק מהרי סולוואי לאתרים סמוכים

## הערות שוליים

סולוואי
מרסדס פינטו

**מרסדס פינטו** (בספרדית: **Mercedes Pinto**; סן קריסטובל דה לה לגונה, ספרד, 12 באוקטובר 1883 – מקסיקו סיטי, 21 באוקטובר 1976) הייתה סופרת, מחזאית, דוברת ועיתונאית ספרדייה.

היא הייתה ידועה בגיל צעיר מאוד כ"משוררת הקנארית", מכיוון שבגיל 14 כבר זכתה בפרסים בתחרויות אזוריות שונות.

בשנת 1909 התחתנה עם קפטן הצי חואן דה פורונדה קובילאס וילדה שלושה ילדים. העלמה פינטו נאלצה למלא את תפקיד ראש משק הבית כאשר בעלה פיתח הפרעה נפשית והיא נאלצה לאשפז אותו במוסד. בתחילת שנות העשרים עברה עם משפחתה למדריד מתוך כוונה למצוא מקום בקהילה הספרותית.

הספר הראשון של הפסוקים, הפעילויות הפוליטיות שלה, הרעיונות הפמיניסטיים שלה והרצאה שנויה במחלוקת באוניברסיטה המרכזית של מדריד (גירושין כאמצעי היגייני). עד מהרה הייתה מסוכסכת עם הרודן פרימו דה ריברה, ונאלצה לבקש מקלט באורוגוואי עם משפחתה, שם היה למרצדס מוניטין רב ככותבת ופעילה חברתית. היא קיבלה תמיכה מרובה מממשלת אורוגוואי כולל תפקיד בתור הנשיאה הראשונה של הקבינט. בשנת 1933 עברה לצ'ילה, שם כתבה ופרסמה את הרומן השני שלה "אלה" (היא) והמשיכה בפעילותה מטעם חינוך וקידום נשים. בשנת 1935 הוצע לה תפקיד ממשלתי בקובה כ"מחנכת דוברים ציבוריים "(Educadora de Oradores) אותו קיבלה מייד. היא עברה לאי ונשארה שם כמעט עשור. במהלך שהותה שם פתחה בקמפיין אינטנסיבי מטעם נשים, נוער ועקורים יהודים שברחו מהברבריות הנאצית באירופה. בשנת 1943 עברה מרצדס למקסיקו, שם היא ובניה רובן וגוסטבו רוג'ו התמחו בסינמטוגרפיה מקסיקנית.

## קישורים חיצוניים
* 

## הערות שוליים

קטגוריה:ילידות 1883
קטגוריה:משוררות ספרדיות
קטגוריה:פמיניסטיות ספרדיות
קטגוריה:סופרות ספרדיות
קטגוריה:טנריפה: אישים
קטגוריה:ספרדיות שנפטרו ב-1976
דינמו-93 מינסק

**דינמו-93 מינסק** (בבלארוסית: **Футбольны клуб Дынама-93 Мiнск**) היה מועדון כדורגל מהעיר מינסק, בירת בלארוס, ששימש כקבוצת מילואים של דינמו מינסק.
## היסטוריה
חרף היותה קבוצת מילואים היא הייתה קבוצה מוצלחת למדי, לאחר שזכתה בגביע הבלארוסי (1995) והעפילה לגמר גביע אלופות חבר המדינות (1993) וסיימה כסגנית האלופה בעונת 1994. בשנת 1997 העפילה לגמר הגביע אך לא הצליחה לזכות בטורניר.

הקבוצה התמודדה במפעלים האירופיים בגביע אינטרטוטו (בו התמודדה בשלב הבתים) ובגביע אופ"א, בו מעולם לא התקדמה מעבר לסיבוב המוקדמות השני.

הקבוצה התקיימה משנת 1992 ועד 1999 ואצטדיון הבית של המועדון היה אצטדיון טרקטור ובו 17,000 מושבים. בשנת 2000 הוקמה קבוצת המילואים דינמו-2 מינסק, אך זו לא הגיעה להישגים משמעותיים והתמודדה בעיקר בליגת המשנה ובליגה השלישית בחשיבותה ופורקה סופית בשנת 2012.

## הישגים לפי עונה

***1** כולל משחק פלייאוף (ניצחון 3–0) על המקום הראשון נגד שיניק בוברויסק, שהיה לה מספר נקודות שווה לדינמו-93.

## תארים
;ליגת העל הבלארוסית בכדורגל
* סגנות: 1994
;הגביע הבלארוסי
* זכייה: 1995
* סגנות: 1997
;גביע אלופות חבר המדינות
* סגנות: 1993

קטגוריה:קבוצות כדורגל בלארוסיות
קטגוריה:קבוצות כדורגל שהוקמו ב-1992
קטגוריה:דינמו מינסק
קטגוריה:קבוצות כדורגל שהתפרקו
Oil & Gas Journal

**Oil & Gas Journal** הוא שבועון אמריקאי העוסק בתעשיית הנפט והגז ברחבי העולם ובמיוחד בארצות הברית.

## היסטוריה
כתב העת נוסד ב-1902 בטקסס שבארצות הברית בעקבות תגליות הנפט שם. שמו המקורי היה Oil Investor's Journal. לאחר שהועבר לזמן קצר לסנט לואיס שבמיזורי התמקם מטה העיתון בטלסה שבאוקלהומה, מקום משכנו הנוכחי. בשנת 1994 ייסד העיתון שירותים מקוונים.

כתב העת מפרסם ידיעות בתחומים של חיפוש נפט וגז, קידוחים, הפקה והזרמה, זיקוק, עיבוד והולכה שלהם. הוא מפרסם חדשות, ניתוחים, עדכוני טכנולוגיה ונתונים סטטיסטיים. קהל היעד שלו הוא גאולוגים, מהנדסים, מנהלים ומנהלים בכירים בתעשיות הנפט והגז.

בשנת 2011 היו לכתב העת כ-20 אלף מנויים לגרסה המודפסת וכ-80 אלף מנויים לגרסתו המקוונת.

המוציא לאור של כתב העת הוא תאגיד PennWell.

## קישורים חיצוניים
* 

קטגוריה:שבועונים
קטגוריה:כתבי עת כלכליים
קטגוריה:כתבי עת מקוונים
קטגוריה:ארצות הברית: כתבי עת
קטגוריה:נפט
קטגוריה:גז טבעי
Grateful (שיר)

"**Grateful**" (בעברית: **אסיר תודה**) הוא סינגל שיווקי שהוקלט על ידי הזמרת-יוצרת הבריטית ריטה אורה, מתוך הפסקול, Beyond the Lights. השיר יצא לאור ב-11 בנובמבר 2014, כסינגל שיווקי מתוך הפסקול.

בשנת 2015 זכה השיר למועמדות בטקס פרסי Black Reel.

## רקע וכתיבה
השיר נכתב והולחן על ידי דיאן וורן, שנודעה ככותבת השירים "Un-Break My Heart", "" ו-"Could I Have This Kiss Forever". כמו כן, זכה השיר למועמדות בטקס פרסי אוסקר ה-87, בקטגוריית "השיר המקורי הטוב ביותר".

בנוסף לכך, הועלה השיר לרשת הזרמת המדיה ספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי דיאן וורן
תאודורוס השני

**האפיפיור תאודורוס השני** (בלטינית: **Theodorus II**; נפטר בדצמבר 897) היה האפיפיור למשך 20 יום בדצמבר 897.

## ביוגרפיה
תאודורוס נולד ברומא בשנת 840, והיה בנו של פוטיוס. אחיו תאודוסיוס היה גם הוא בישוף. תאודורוס הוסמך כקרדינל על ידי האפיפיור סטפנוס החמישי, ובדצמבר 897 נבחר לאפיפיור במקום רומנוס. כמו קודמו, גם הוא היה מתומכיו של פורמוסוס, ועד מהרה ביטל את החלטות מועצת הגופה, והחזיר מספר רב של אנשי כמורה ובישופים מתומכיו של פורמוסוס לתפקידיהם. תקופת שלטונו של תאודורוס הייתה קצרה, והוא שלט רק 20 יום. גם מחליפו יוחנן התשיעי המשיך בדרכו, ואף נידה את סטפנוס השישי, ורק מאוחר יותר סרגיוס השלישי ביטל את הנידוי כלפיו.

## קישורים חיצוניים

* 

 
קטגוריה:אפיפיורים יוונים
קטגוריה:אפיפיורים
קטגוריה:אפיפיורים במאה ה-9
קטגוריה:ילידי 840
קטגוריה:נפטרים ב-897
דינמו מינסק (כדוריד)

**דינמו מינסק** (בבלארוסית: **Гандбольны клуб Дынама Мінск**) היא קבוצת כדוריד מהעיר מינסק שבבלארוס שהתמודדה בליגה הבלארוסית בכדוריד.

הקבוצה נוסדה בשנת 2008 וזכתה בליגה הבלטית (2009) ולרשותה חמש זכיות באליפות הליגה הבלארוסית (2009, 2010, 2011, 2012, 2013), שתי זכיות בגביע הלאומי (2010, 2013) והעפלה לשלב שמינית גמר ליגת האלופות בכדוריד בעונת 2012/2013.
## תארים
;הליגה הבלטית
*זכייה (1): 2009
;ליגת העל הבלארוסית בכדוריד
*זכייה (5): 2009, 2010, 2011, 2012, 2013
;הגביע הבלארוסי
*זכייה (2): 2010, 2013
*סגנות (1): 2009

## קישורים חיצוניים
* 

קטגוריה:קבוצות כדוריד בלארוסיות
קטגוריה:מינסק: מועדוני ספורט
קטגוריה:דינמו מינסק
יחסי אורוגוואי–ניגריה

**יחסי אורוגוואי–ניגריה** הם היחסים הדיפלומטיים הרשמיים שבין **[[אורוגוואי|הרפובליקה האוריינטלית של אורוגוואי]]** לבין **[[ניגריה|הרפובליקה הפדרלית של ניגריה]]**.

## סקירה כללית
שתי המדינות הן חברות ב-G-77 וב. שתי המדינות הן מדינות מייסדות בארגון ה-G-77 ונכנסו אליו ב-15 ביוני 1964.

יחסי הסחר בין אורוגוואי לניגריה הם ענפים ונתמכים על ידי לשכת סחר אפריקאית-אורוגוואית אשר תפקידה לארגן את הסחר בין אורוגוואי למדינות אפריקה.

## נציגויות דיפלומטיות
* אורוגוואי אינה מיוצגת בניגריה בדרג השגרירות. אורוגוואי מיוצגת בניגריה בדרג הקונסולרי באמצעות קונסוליית כבוד רשמית שהיא מחזיקה באבוג'ה, בירת ניגריה.
* ניגריה אינה מיוצגת באורוגוואי, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
Torn Apart

"**Torn Apart**" (בעברית: **קרוע**) הוא שיר שהוקלט על ידי הראפר האמריקאי סנופ דוג, ביחד עם הזמרת-יוצרת הבריטית ריטה אורה, מתוך אלבומו, Reincarnated. השיר יצא לאור ב-23 באפריל 2013, בסמוך לצאתו של האלבום.

עם יציאתו, נכנס השיר אל המקום ה-41 במצעד האורבני שבפלנדריה.

## רקע וכתיבה
השיר נכתב על ידי סנופ דוג, ג'ון היל, אנג'לה האנטה, דיפלו, אריאל ראצ'שייד ודייוויד טיילור והופק על ידי מייג'ור לייזר, ג'ון היל וראצ'שייד. כמו כן, שיתוף פעולה זה, הוא הראשון בין ריטה אורה לסנופ דוג.

בנוסף לכך, הועלה השיר לרשת הזרמת המדיה ספוטיפיי.

## ביקורות
השיר זכה לסיקור ב-92moose, ו-KRUF .

## מיקומי שיא

## קישורים חיצוניים

## הערות שוליים

קטגוריה:שירי סנופ דוג
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ג'ון היל
קטגוריה:שירים שנכתבו על ידי דיפלו
Britney Spears Live: The Femme Fatale Tour

**Britney Spears Live: The Femme Fatale Tour** הוא קונצרט מיוחד של זמרת הפופ האמריקאית, בריטני ספירס, שהתקיים בסיבוב ההופעות "Femme Fatale Tour" ב-13-14 באוגוסט 2011, בטורונטו, קנדה.

ה-DVD הופץ בגרסה רגילה ובגרסה תלת־ממדית, ושודר לראשונה בטלוויזיה ב-12 בנובמבר בחסות אפיקס. המופע שודר בראשונה על באחד ממסכי הענק של סוני בכיכר טיימס בלב העיר ניו יורק כספיישל מיוחד.

## רקע
ב-12 באוגוסט 2011, ספירס הודיעה דרך חשבון הטוויטר שלה, שיצולם DVD לטור שלה "Femme Fatale Tour", בטורונטו, קנדה. כעבור כמה דקות מההודעה של ספירס הודיעה רשת השידור "אפיקס", שספירס תצלם DVD טורונטו. המופע, בתחילה נקרא בשם "Britney Spears: Femme Fatale", והוכרז שיצא במהדורות DVD בגרסה רגילה ובגרסה תלת־ממדית, החל מחודש נובמבר החלו להופיע פרומים של המופע וכיתובים בחסות אתר השידור "EpixHD.com", וחברת ההפקה "3ality Digital", על פי דרישת רישות השידור של המופע. נשיא ומנכ"ל "אפיקס", מארק גרינברג, אמר כי "אפיקס מקדיש כולו את המאמץ כדי להביא את המעריצים קרובים ביותר של ספירס בשביל לראות את הכישרון האהוב של הכוכבת ואנחנו שמחים שהבאנו את הכוכבת האמריקאית והאיקונית לבסיס המעריצים הגדול שלה ונלהב". זהו הקונצרט הראשון של ספירס מאז הטור "The Onyx Hotel Tour", אשר שודר לראשונה ב-28 במרץ 2004. הקרנת הבכורה של המופע התקיימה ב-12 בנובמבר 2011. ב-9 בספטמבר 2011, הוכרז על ידי רשת השידור "BBC", כי הרשת "BBC Worldwide", הצליחו להשיג זכויות ההפצה ברחבי העולם של המופע מחוץ לארצות הברית. במקביל גרסת ה-2D, נהפכה לזמינה לשידור בערב חג המולד 2011, לעומת זו גרסת תלת־ממדית, הפכה לזמינה רק בפברואר 2012.

## תוכן המופע

המופע, מחולק לחמישה קטעי מעבר אשר מתארים סיפורים שונים. קטע הפתיחה מספר סיפור שבו ספירס היא סוכנת חשאית, שנרדף על ידי סטוקר; שמגלם אותן רודולף מרטין. החלק הראשון מתחיל עם השיר "Hold It Against Me", אשר מתאר את ספירס בורחת מהכלא יחד עם אסירות אחרות. קטע המעבר השני מיציג מספר ריקודים עליזים יותר, כולל את השיר "Big Fat Bass", אשר כולל את will.i.am על הרקע, ולאחר מכן ספירס מבצעת את "Lace and Leather", שבו היא מקיימת אינטראקציה עם חבר מהקהל בשם אלכס. החלק השלישי מייצג נושא מצרי / הודי עם זיקוקים ואקרובטיקה, במהלך הביצוע השיר "Drop Dead) Beautiful)", ספירס מעלה את סאבי לשיתוף. הקטע הרביעי, מתרחש בלונדון, ומייצג תלבושת יותר אנרגטית ותלבושות אופנוע. הקטע החמישי והאחרון מתחיל בקטע וידאו שבו ספירס לוכדת את הסטוקר שלה, וממשיכה בביצוע בהשראת טוקיו עם השיר "Toxic", שבו היא מחסלת קבוצה של נינג'ות. המופע מסתיים עם השיר "Till the World Ends", אשר כוללת הופעת אירוח של ניקי מינאז' בביצוע גרסת הרמיקס של השיר שנקראת "(Till The World Ends (The Femme Fatale Remix".

## מהדורת וידאו

**Britney Spears Live: The Femme Fatale Tour** הוא ה-DVD התשיעי של זמרת הפופ האמריקאית, בריטני ספירס, האלבום יצא לאור ב-21 בנובמבר 2011, על ידי חברת התקליטים RCA. הווידאו הוקלט במהלך סיבוב ההופעות "Femme Fatale Tour" ב-13-14 באוגוסט 2011, בטורונטו, קנדה, בו ספירס אירחה במופע את האורחים ניקי מינאז', סאבי.

תיעוד של הופעה יצא כ-DVD בגרסה רגילה ובגרסת תלת־ממד.

ב-21 בדצמבר 2011, הודיעה חברת התקליטים של ספירס שהאלבום זכה במעמד של פלטינה ולמעמד זהב כפול.

## רשימת רצועות

## קישורים חיצוניים
* 

קטגוריה:אלבומי וידאו מ-2011
קטגוריה:אלבומי בריטני ספירס
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומי פופ
קטגוריה:אלבומי חברת RCA רקורדס
סטפנוס הרביעי

**האפיפיור סטפנוס הרביעי** (בלטינית: **Stephanus IV**; בסביבות 770 – 24 בינואר 817) היה ההגמון של רומא ושליט מדינת האפיפיור מיוני 816 עד מותו בשנת 817.

## ביוגרפיה
סטפנוס היה בנו של אציל רומאי בשם מרינוס, והשתייך לאותה משפחה אשר השתייכו אליה גם האפיפיורים סרגיוס השני ואדריאנוס השני. בגיל צעיר הוא גדל בארמון לטרן במהלך תקופתו של אדריאנוס הראשון, ותקופת קודמו של סטפנוס, האפיפיור לאו השלישי, הוא הוסמך לראשונה כתת-דיאקון ולאחר מכן הוסמך לדיאקון. הוא היה מאוד פופולרי בקרב העם הרומאי, ותוך עשרה ימים מיום מותו של לאו השלישי, ב-22 ביוני 816, הוא הוכתר בבזיליקת פטרוס הקדוש וקודש כבישוף של רומא. נראה כי הבחירות המהירות שלו היו ניסיון של אנשי הדת הרומית להבטיח כי הקיסר הרומי הקדוש לא יוכל להתערב בבחירות.

מיד לאחר ההכתרה שלו הוא ציווה על העם הרומאי להישבע בנאמנות למלך הפרנקי ולקיסר הרומי לואי החסיד, ולאחר מכן שלח סטפנוס שליחים לקיסר להודיע לו על בחירתו, ולהסדיר פגישה בין השניים לנוחיות הקיסר. בהזמנתו של לואי יצא סטפנוס מרומא באוגוסט 816, וחצה את האלפים יחד עם ברנרד, מלך הלומברדים, שהוזמן ללוות את סטפנוס לקיסר. בתחילת אוקטובר נפגשו האפיפיור והקיסר בריימס, שם השתטח לואי שלוש פעמים לפני סטפנוס. במיסה ביום ראשון, 5 באוקטובר 816, הקדיש סטפנוס את המשקה ומשח את לואי כקיסר, והניח כתר על ראשו, שטען כי הוא שייך לקונסטנטין הגדול. באותו זמן הוא גם הכתיר את אשתו של לואיס ארמנגרדה של הסביי, והצדיע לה *[[אוגוסטה (תואר)|כאוגוסטה]]* . אירוע זה נראה כניסיון של האפיפיורות ליטול תפקיד בהכתרת הקיסר, דבר שהוטל בספק על ידי ההכתרה העצמית של לואי בשנת 813. לאחר הכתרתו, שכנע סטפנוס את הקיסר לשחרר כמה אסירים פוליטיים רומים שהחזיק במעצר.

בזמן שהיה אצל לואי, הקיסר נתן לסטפנוס מספר מתנות, כולל עיזבון קרקעות (קרוב לוודאי בוונדוברה-סור-בארס) שהוענקו לכנסייה הרומית. הם גם חידשו את הברית בין האפיפיורים למלכי הפרנקים, המאשרים את זכויות היתר של הכנסייה הרומית, ואת המשך קיומה של מדינת האפיפיור שהוקמה לאחרונה. סטפנוס גם העלה את הבישוף תיאודולף מאורליאן  לדרגת ארכיבישוף, וגרם ללואי לשחרר מגלותם את כל האסירים הפוליטיים שהיו במקור מרומא, שהוחזקו על ידי הקיסר בעקבות הסכסוך שהטריד את תקופת שלטונו של האפיפיור לאו השלישי. סטפנוס גם הורה כי כל הגברים והנשים שגרו תחת שלטונו של שרודגאנג ממץ יישארו במנזרים נפרדים, וכי יחזיקו את הבתים תחת חזקת רכוש משותף. הוא גם הסדיר כמה אוכל ויין הם יכולים לצרוך.

לאחר ביקור ברוונה בדרכו חזרה מריימס, סטפנוס חזר לרומא לפני סוף נובמבר 816. כאן הוא הפסיק כנראה את מדיניותו של לאו השלישי להעדיף אנשי כמורה על האצולה. לאחר החזקת ההסמכה המסורתית של הכוהנים והבישופים בדצמבר, המאשרת את רכושו של מנזר פרפה, בתנאי שכל יום ינסו הנזירים לדקלם מאה "קיריה", וכן תשלום שנתי לכנסייה הרומית של עשרה סולידוס מוזהבים, מת סטפנוס ב-24 בינואר 817. הוא נקבר בבזיליקת פטרוס הקדוש, ופסקליס הראשון נבחר לאפיפיור במקומו. סטפנוס הועלה למדרגת קדוש של הכנסייה הקתולית .

## קישורים חיצוניים

* 

## הערות שוליים

קטגוריה:אפיפיורים
קטגוריה:קדושים נוצרים
קטגוריה:אפיפיורים במאה ה-9
קטגוריה:ילידי 770
קטגוריה:נפטרים ב-817
Runaway (שיר של סבסטיאן יאטרה)

"**Runaway**" (בעברית: "**לברוח**") הוא סינגל שהוקלט על ידי הזמר-יוצר הלטיני סבסטיאן יאטרה, ביחד עם זמר הרגאטון הפוארטו ריקני דדי יאנקי, הזמרת-יוצרת נאטי נטשה והאחים ג'ונאס. השיר יצא לאור ב-21 ביוני 2019, על ידי חברת התקליטים יוניברסל מיוזיק לטין אנטרטיינמנט.

כמה ימים לפני צאתו, פרסמו כל המשתתפים בשיר הצצות מתוך הווידאו קליפ של השיר, אשר יצא ב-21 ביוני 2019, גם כן.

## רקע וכתיבה
השיר נכתב על ידי סבסטיאן יאטרה, דדי יאנקי, נאטי נטשה ופזמונאים נוספים. בסמוך להכרזה על השיר הזה, הכריזו נטשה ויאנקי כי הם עתידים לשתף פעולה שוב בשיר "Instagram" שיצא ב-5 ביולי 2019, בו השתתף גם הדי ג'יי הצרפתי דייוויד גטה. את השיר הוציאו בפורמט של הורדה דיגיטלית.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-195 מיליון השמעות.

## וידאו קליפ
הווידאו קליפ המלא של השיר הועלה לערוץ היוטיוב של סבסטיאן יאטרה ב-21 ביוני 2019, ביום צאתו כסינגל. בתחילת הקליפ, ניתן לראות את האחים ג'ונאס שרים את השיר. בהמשך מצטרפים אליהם יאטרה, נטשה ויאנקי. בקטע של נטשה, ניתן לראותה כשהיא לבדה, תוך שהיא שרה את השיר.

בכמה שעות בודדות, הצליח השיר לצבור למעלה מ-4 מיליון צפיות. נכון לאוקטובר 2020, מונה הצפיות של הקליפ עומד על כ-305 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דדי יאנקי
קטגוריה:שירי האחים ג'ונאס
קטגוריה:שירי נאטי נטשה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ג'ו ג'ונאס
קטגוריה:שירים שנכתבו על ידי נאטי נטשה
קטגוריה:שירים שנכתבו על ידי ניק ג'ונאס
קטגוריה:סינגלים בהוצאת יוניברסל מיוזיק לטין אנטרטיינמנט
מגפונרה

**מגפונרה** (שם מדעי: *Megaponera analis*) היא מין של נמלה טורפת ממוצא אפריקני המתמחה בטריפת טרמיטים.

נמלה שחורה זו מגיעה לאורך של 20 מ"מ כשהפועלות גדולות בהרבה משאר החיילות שאורכן 5–18 מ"מ, מה שהופך אותה לאחת מהגדולות בעולם. היא בעלת חזה רחב, לסתות בולטות ומעוקלות ומחושים קצרים הפונים מטה. זוהי נמלה מהירה הנעה במושבות מתחת לקרקע. למרות שהזכרים קטנים מהפועלות הם דומים להן במראה.

הנמלה חיה במחילות בעומק חצי מטר ולעיתים יותר בקרקע באזורי סוואנה, בסביבת עצים וסלעים שונים ואף באזורים צחיחים לאורך אפריקה שמדרום לסהרה. בקן ישנם מספר פתחים ובמרכזו חדר גדול בו המלכה, הפועלות, הביצים והפגיות אשר אינם יוצאים החוצה.

הנמלים מותאמות לתזונה מטרמיטים שונים, בעיקר מהסוג *Macrotermes* וסוגים קרובים. עם זאת הטרמיטים יודעים להילחם והשומרים שלהם בעלי צבתות חזקות הפונות החוצה ויכולות לשסע נמלה או לכרות לה את הרגליים. הנמלים מתקיפות את הטרמיטים בשעות הזריחה והשקיעה בלהקות של 200–500 פרטים בערך הנכנסים בטור לקן הטרמיטים ומכתרים את הפועלים. הנמלים הורגות את הטרמיטים בלפיתה במלתעותיהן. הטרמיטים יכולים לפצוע את הנמלים אך הללו יודעות לנוע במהירות גם כאשר הן פצועות וכרותות רגליים. לאחר הפשיטה והריגת מושבת הטרמיטים הנמלים סוחבות את הגופות אל קינן.

נמלים אלה מותקפות לעיתים בידי נמלי הכידן, אז מתחוללת מלחמה בין שני סוגי הנמלים כשכל אחד מנסה להרוג ולקרוע רגליים ליותר נמלים מהסוג השני.

**תת-מינים**:
לנמלה זו 5 תת-מינים:
* M. analis subsp. amazon – נפוצה באתיופיה
* M. analis subsp. crassicornis – נפוצה במוזמביק
* M. analis subsp. rapax – נפוצה בטנזניה
* M. analis subsp. subpilosa – נפוצה באנגולה
* M. analis subsp. termitivora – נפוצה ברפובליקה הדמוקרטית של קונגו

## קישורים חיצוניים

קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:נמליים
קטגוריה:פרוקי רגליים יחידים בסוגם
קטגוריה:מזרח אפריקה: חרקים
קטגוריה:בעלי חיים בסוואנה האפריקנית
חטיבה 330

**חטיבה 330**, המכונה גם "**עוצבת אורנים**", הייתה חטיבת שריון במילואים בצה"ל. החטיבה הוקמה ב־1982 ופורקה ב-1990.

## היסטוריה
החטיבה הוקמה בשנת 1982 כחטיבת המילואים של אוגדה 252, במקום חטיבה 576 שהועברה לאוגדה 720. במהלך מלחמת לבנון הראשונה הייתה החטיבה עדיין בשלבי הקמה, אולם באוקטובר 1982 היא נשלחה לפעילות בלבנון.

בשנת 1985 פורקה חטיבה 14 במסגרת צמצום מערך השריון. בשנת 1990 הוקמה חטיבה 14 מחדש כחטיבת מילואים של טנקי פטון על ידי שינוי השם של חטיבה 330 לחטיבה 14.

בשנת 2004 נסגרה חטיבה 14 בשנית, אולם הוקמה מחדש על ידי שינוי השם של חטיבה 896.

## מפקדי החטיבה
* דב ישראלי
* אורי אגמון
* גידי לבנון
* איתמר יער

## הערות שוליים

330
330
קטגוריה:עוצבת סיני
1916 במוזיקה

## אירועים
* 1 בפברואר – קרל נילסן מנצח בבכורה של סימפוניה מס' 4, "הבלתי נכחדת", בקופנהגן.
* 11 בפברואר – הקונצרט הראשון של תזמורת בולטימור.
* גוסטב הולסט מסיים את הסוויטה התזמורתית "כוכבי הלכת" באנגליה.

## מוזיקה פופולרית
שמאל|ממוזער|229x229 פיקסלים
* "Beale Street Blues" מילים ולחן ויליאם כריסטופר הנדי
* "From Here To Shanghai" מילים ולחן אירווינג ברלין
* "Have A Heart" מילים: ג'ין באק לחן: ג'רום קרן
* "I've A Shooting Box In Scotland" מילים ולחן תומאס לוראסון ריגס וקול פורטר
* "Joe Turner Blues" מילים וולטר הירש, לחן ויליאם כריסטופר הנדי

## להיטים
שמאל|ממוזער|200x200 פיקסלים|תקליט של Wilber Sweatman
* 'O sole mio – אנריקו קארוזו
* "Santa Lucia" – אנריקו קארוזו
* "Where Did Robinson Crusoe Go With Friday On Saturday Night?" – אל ג'ולסון
## מוזיקה קלאסית
* בלה בארטוק – סוויטה לפסנתר
* ארנסט בלוך
** "סימפוניית ישראל"
** רביעיית מיתרים מס' 1
* לילי בולאנז'ה – תהילים כ"ד, לטנור, מקהלה, עוגב ותזמורת
* קלוד דביסי – סונאטה לצ'לו
* ג'ורג'ה אנסקו – שלישיית פסנתר בלה מינור
* אלכסנדר גלאזונוב – *Karelian Legend*
* פאול הינדמית – קונצ'רטו לצ'לו במי במול, אופוס 3
* צ'ארלס אייבס – סימפוניה מס' 4
* סקוט ג'ופלין
** סימפוניה מס' 1 (אבדה)
** קונצ'רטו לפסנתר
* איגור סטרווינסקי – *Renard* ברולסקה
* הייטור וילה לובוס
** סונאטה לצ'לו מס' 2
** רביעיית מיתרים מס' 3
** סימפוניה מס' 1 ("O imprevisto")

## אופרה
* אנריקה גרנדוס – *Goyescas*, מטרופוליטן אופרה, ניו יורק, 28 בינואר
* פליקס ויינגרטנר – *Dame Kobold*

## נולדו
* 22 בינואר - אנרי דיטייה, מלחין צרפתי (נפטר ב-2013)
* 29 בפברואר - דינה שור, זמרת (נפטרה ב-1994)
* 15 במרץ - הארי ג'יימס, מוביל הרכב בלהקת ביג בנד (נפטר ב-1983)
* 21 במרץ - ביסמילה חאן, מוזיקאי הודי (נפטר ב-2006)
* 11 באפריל - אלברטו חינסטרה, מלחין ארגנטינאי (נפטר ב-1983)
* 22 באפריל - יהודה מנוחין, כנר (נפטר ב-1999)
* 30 באפריל - רוברט שו, מנצח (נפטר ב-1999)
* 10 במאי - מילטון בביט, מלחין (נפטר ב-2011)
* 9 ביולי – אדוארד הית', ראש ממשלת בריטניה, נגן עוגב ומנצח (נפטר ב-2005)
* 29 ביולי - צ'ארלי כריסטיאן גיטריסט ג'אז (נפטר ב-1942)
* 19 באוקטובר – אמיל גלילס, פסנתרן קלאסי אוקראיני (נפטר ב-1985)
* 6 בנובמבר – ריי קוניף, מוביל הרכב ומעבד מוזיקלי (נפטר ב-2002)

## נפטרו
* 24 במרץ - אנריקה גרנדוס, מלחין ספרדי (נולד ב-1867)
* 11 במאי - מקס ריגר, מלחין (נולד ב-1873)
* 10 בספטמבר - פרידריך גרנשהיים, פסנתרן, מנצח ומלחין (נולד ב-1839)
* 15 בספטמבר - יוליוס פוצ'יק, מלחין (נולד ב-1872)
* 2 בדצמבר - פרנצ'סקו פאולו טוסטי, מלחין ומורה למוזיקה (נולד ב-1846)
* 5 בדצמבר - הנס ריכטר, מנצח (נולד ב-1843)
* 28 בדצמבר - אדוארד שטראוס, מלחין (נולד ב-1835)

## קישורים חיצוניים

קטגוריה:שנות ה-1910 במוזיקה
מוזיקה
Better than You

"**Better than You**" (בעברית: "**יותר טוב ממך**") הוא שיר שהוקלט על ידי זמר הפופ הבריטי קונור מיינרד, ביחד עם הזמרת-יוצרת הבריטית ריטה אורה. השיר יצא לאור ב-30 ביולי 2012, בסמוך לצאת האלבום Contrast.

עם יציאתו, נכנס השיר אל המקום ה-105 במצעד הסינגלים הבריטי.

## רקע וכתיבה
השיר נכתב על ידי קונור מיינרד, ג'ורג' אסטאסיו, ג'ון שייב, ג'ון מילס, ג'ו דייר, קרטיס מקנזי, ריטה אורה, טוני נילסון וג'ון ביוקנן והופק על ידי דה ארקייד והאיש הנעלם. השיר הוא שיר פופ, המשלב בתוכו גם את סגנון הדאנס-פופ.

בנוסף לכך, הועלה השיר לרשת הזרמת המדיה ספוטיפיי. כמו כן, צבר שם למעלה מ-8 מיליון השמעות.

## ביקורות
באתר המוזיקה של Townsquare Media , "PopCrush" סקרו את השיר באופן מקיף.

## מיקומי שיא

## קישורים חיצוניים

## הערות שוליים

קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
Where Were You in the Morning?

**** (בעברית: **איפה היית בבוקר?**) הוא סינגל שהוקלט על ידי הזמר-יוצר הקנדי שון מנדס, מתוך אלבומו השלישי, Shawn Mendes. השיר יצא לאור ב-18 במאי 2018, כסינגל הרביעי מתוך האלבום.

השיר הגיע למקום התשיעי במצעד שבהונגריה.

## רקע וכתיבה
השיר נכתב על ידי שון מנדס, טדי גייגר, ג'ף וורברטון וסקוט האריס והופק על ידי מנדס וגייגר. בין היתר, הרמיקס הרשמי שיצא עבור השיר, הועלה לערוץ היוטיוב של שון מנדס ב-20 בדצמבר 2018, והצליח לצבור למעלה ממיליון צפיות.

בסמוך לצאתו על השיר לרשת הזרמת המדיה ספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים שהופקו על ידי שון מנדס
קטגוריה:סינגלים בהוצאת איילנד רקורדס
Youth (שיר של שון מנדס)

**Youth** (בעברית: **נוֹעַר**) הוא סינגל שהוקלט על ידי הזמר-יוצר הקנדי שון מנדס ביחד עם חאליד, מתוך אלבומו השלישי, Shawn Mendes. השיר יצא לאור ב-3 במאי 2018, כסינגל השלישי מתוך האלבום.

עם יציאתו, נכנס השיר אל המקום ה-4 במצעד שבפלנדריה.

## רקע וכתיבה
השיר נכתב על ידי שון מנדס, חאליד, ג'ואל ליטל, סר נולן, טדי גייגר, ג'ף וורברטון וסקוט האריס והופק על ידי ג'ואל ליטל ומנדס גם כן. קליפ המילים של השיר הועלה לערוץ היוטיוב של שון מנדס ב-4 במאי 2018, וצבר למעלה מ-89 מיליון צפיות.

בסמוך לצאתו על השיר לרשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שון מנדס
קטגוריה:שירי חאליד
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים שהופקו על ידי שון מנדס
קטגוריה:בלדות פופ
קטגוריה:שירי R&B עכשוויים
קטגוריה:סינגלים בהוצאת איילנד רקורדס
Lost in Japan

"**Lost in Japan**" (בעברית: "**אבודים ביפן**") הוא סינגל שהוקלט על ידי הזמר-יוצר הקנדי שון מנדס, מתוך אלבומו השלישי, Shawn Mendes. השיר יצא לאור ב-23 במרץ 2018, כסינגל השני מתוך האלבום.

עם יציאתו, נכנס השיר אל המקום ה-64 במצעד הבילבורד הוט 100.

## רקע וכתיבה
השיר נכתב על ידי שון מנדס, סקוט האריס, נייט מרסראו וטדי גייגר והופק על ידי מנדס, גייגר, מרסראו ולואיס בל. ב-27 בספטמבר 2018, יצאה לאור גרסת רמיקס מחודשת של השיר, שנעתה על ידי זד. גרסה זו זכתה לקליפ נלווה שצבר למעלה מ-70 מיליון צפיות. בקליפ משתתפת השחקנית אלישה בו.

בסמוך לצאתו על השיר לרשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שון מנדס
קטגוריה:שירי זד
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים שהופקו על ידי לואי בל
קטגוריה:שירים שהופקו על ידי שון מנדס
קטגוריה:שירים על יפן
קטגוריה:בלדות פופ
קטגוריה:שירי פאנק (Funk)
פסקליס הראשון

**האפיפיור פסקליס הראשון** (בלטינית: **Paschalis I**; מת ב-11 בפברואר 824) היה ההגמון של רומא מ-25 בינואר 817 עד מותו בשנת 824.

## ביוגרפיה
פסקל מסימי היה בנו של בונוסוס מסימי ואפיסקופה תאודורה, ומונה על ידי האפיפיור לאו השלישי לממונה על מנזר סנטו סטפנו של האביסינים, שם היה אחראי בין היתר על רווחת עולי הרגל לרומא. כמו כן, הוא מונה לקרדינל של סנטה פראסדה. ב-25 בינואר 817 הוא נבחר לאפיפיור, וקיבל מן הקיסר לואי החסיד הבטחה על עצמאות שלטונו, ועל ריבונותו במדינת האפיפיור.

פסקליס השתדל לשתף פעולה עם האימפריה הפרנקית, ומשח את לותר הראשון כקיסר בשנת 823. עם זאת, לותר ניסה להגדיל את כוח הקיסרות על חשבון הכנסייה, מה שהביא להתנגשויות בינו לבין האפיפיור. פסקליס ניסה להשפיע גם בכנסייה האימפריאלית הפרנקית וחיזק את מעמדו ברומא. בנוסף, הוא היה גם דרבן פעילות מיסיונרית בצפון אירופה. גם מבחינה תרבותית, הוא היה פעיל, והוא טיפל בהקמה ושחזור של כנסיות רומיות, אשר היו מעוטרות בחלקן עם פסיפסים על פי מסורת עתיקה.

ברומא הוא לא היה פופולרי בגלל הממשל הקפדני שלו, ובשנת 824 פרצו מהומות ברומא. ב-11 בפברואר 824 מת פסקליס ברומא, ולאחר מותו הוא נקבר בכנסיית סנטה פראסדה שנבנתה מחדש, אולם יורשו אאוגניוס השני העביר את עצמותיו לקפלה בבזיליקה של הוותיקן.

## קישורים חיצוניים

* 

קטגוריה:אפיפיורים
קטגוריה:אפיפיורים במאה ה-9
קטגוריה:נפטרים ב-824
Shake the Spirit

***Shake the Spirit*** (בעברית: **נער את הרוח**) הוא אלבומה השני של הזמרת-יוצרת האמריקאית אל קינג. האלבום יצא לאור ב-19 באוקטובר 2018 על ידי חברת התקליטים RCA רקורדס. מתוך האלבום יצאו שני הסינגלים; "Shame" ו-"Baby Outlaw".

האלבום הגיע למקום ה-68 במצעד הבילבורד 200.

## רקע והפקה
בשנת 2014, הוציאה אל קינג את להיטה "Ex's & Oh's", שנכלל באלבום הבכורה שלה, *[[Love Stuff]]*. בהמשך, הוציאה סינגלים נוספים מתוכו, עד שבספטמבר 2018, הוציאה את הסינגל "Shame", שתיפקד כסינגל הראשון מתוך האלבום הזה שיצא לאחר מכן.

האלבום זכה לביקורות ושבחים, וציונו במטקריטיק הסתכם ב-74 מתוך 100.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי 2018
קטגוריה:אלבומי אל קינג
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומי קאנטרי
קטגוריה:אלבומי חברת RCA רקורדס
תחנת הכוח סורגוט-2

**תחנת הכוח סורגוט-2** היא תחנת כוח ברוסיה המונעת בגז, הגדולה מסוגה בעולם.

התחנה כוללת שמונה יחידות ייצור של חשמל, שהספק כולן יחד הוא יותר מ-5,600 מגוואט.

## תיאור התחנה
התחנה שוכנת לגדת הנהר אוב בעיר סורגוט במחוז טיומן שבסיביר המערבית. העיר סורגוט היא מרכז של תעשיית הנפט והגז הרוסית.

ההחלטה על בניית התחנה התקבלה על ידי ממשלת ברית המועצות בשנת 1979 והיא נכנסה לפעולה החל משנת 1985. בשלב הראשון הותקנו בה שש יחידות ייצור חשמל המונעות בגז פחמימני מעובה, שהספק כל אחת מהן כ-800 מגוואט.

בשנת 2011 החלה בנייתן של שתי יחידות ייצור חשמל נוספות בתחנה. יחידות אלו מונעות בגז טבעי. מאז השלמתן מספקת כל אחת מהן כ-400 מגוואט של חשמל.

התחנה נמצאת בבעלות חברת Unipro.

## קישורים חיצוניים

סורגוט-2
סורגוט-2
קטגוריה:סיביר
קטגוריה:חנטי ומנסי (יוגרה)
אוכף אלוזור

**אוכף אלוזור** (באנגלית: **Aluzore Gap**; בבולגרית: **седловина Алузоре**) הוא אוכף מכוסה קרח, המקשר בין הרי סולוואי להרי סטריבורג באי בראבנט, בארכיפלג פאלמר, למול חצי האי האנטארקטי באנטארקטיקה. 

גובהו של האוכף 1,050 מטרים מעל פני הים. 

אורכו של האוכף 3 קילומטרים בכיוון צפון-צפון-מערב ל-דרום-דרום מזרח. 

האוכף הוא חלק מקו פרשת הקרח בין קרחון היפוקרטס שממזרח לו, וקרחון זלאטיה שממערב לו, וקרחון רש שמדרום לו. 

האוכף מצוי 3.15 קילומטרים מזרחית לפסגת ולס, 3.15 קילומטרים מערבית להר אימהותפ, 4.8 קילומטים צפונית מערבית מפסגת גיילן, ו-3.2 קילומטרים צפונית מזרחית מהר סארנגור.

## היסטוריה
### גילוי האוכף
האוכף מופה לראשונה בשנת 1980 על ידי סקר בריטי, ומופה בשנית בשנת 2008.

### מקור השם
האוכף נקרא על שם המצודה הרומית העתיקה אלוזור (Aluzore) שבדרום בולגריה.

## לקריאה נוספת
* הגאזט האנטארקטי הבולגרי 

## קישורים חיצוניים
* אוכף אלוזור באתר הגאזט האנטארקטי המשווה SCAR של ממשלת אוסטרליה

## הערות שוליים

אלוזור
אלוזור
מיקולה מטוויינקו

**מיקולה אולכסנדרוביץ' מטוויינקו** (; נולד ב-2 במאי 1996 בסאקי שבחצי האי קרים) הוא כדורגלן אוקראיני המשחק בעמדות המגן בקבוצת שחטאר דונצק מליגת העל האוקראינית ובנבחרת אוקראינה.

## קריירה
מטוויינקו גדל במחלקת הנוער של קבוצת הצמרת האוקראינית "שחטאר דונצק". ב 2015 עלה לקבוצה הבוגרת של המועדון. משחקו הראשון בהרכב הפותח של הקבוצה היה ב-22 באוגוסט 2015 - משחק חוץ מול ארסנל קייב.

## נבחרת
מטוויינקו שיחק בשורות נבחרת הנוער של אוקראינה בשנים 2013–2015. יחד עם הנבחרת לקח חלק באליפות אירופה עד גיל 19. בהמשך, שיחק 6 משחקים בנבחרת הצעירה של אוקראינה.
בנבחרת הלאומית של אוקראינה משחק מטוויינקו מאז מרץ 2017. משחקו הראשון במדי הנבחרת היה מול  במסגרת מוקדמות מונדיאל 2018.

נכלל בסגל נבחרת אוקראינה לטורניר יורו 2024.

## תארים
* אליפות אוקראינה : 2017/2018, 2018/2019
* הגביע האוקראיני: 2015/2016, 2016/2017, 2017/2018, 2018/2019

## קישורים חיצוניים

## הערות שוליים

קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:כדורגלני שחטאר דונצק
קטגוריה:כדורגלני קרפטי לבוב
קטגוריה:כדורגלני וורסקלה פולטבה
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוקראינים שנולדו ב-1996
מזמורי אסף

**מזמורי אסף** הם שנים-עשר מזמורים שנמצאים בספר תהילים בפרקים נ' ובפרקים ע"ג-פ"ג לפי המספור שבנוסח המסורה (על פי המספור בתרגום השבעים ובוולגטה מדובר על הפרקים 49, 72-82). הייחוס של המזמורים הוא לאסף עצמו, ולא לבניו של אסף. קרוב לוודאי שסיבת הדבר היא שאסף היה בן דורו של דוד המלך, ודוד מינה אותו למשרה רמה בבית המקדש.

## זהותו של אסף
בתנ"ך, ישנם לפחות שלושה אנשים הנושאים את השם "אָסָף". ככל הנראה מדובר על אסף בן ברכיהו, הראשון בשלושת ראשי הלויים המשוררים בימי דוד (יחד עם הימן וידותון) ומוזכר ב כאבי משפחת לויים המשוררים בבית המקדש: . אסף מיוחס למשפחת גרשון בן לוי.

אסף מוזכר כאחד מן המשוררים שהשתתפו בחנוכת מקדש שלמה ב.

בתור דמות בכירה במערכת הדתית בירושלים ובמקדש, אסף היה שותף בפן הציבורי ופן הפרטי. על פי התיאורים בדברי הימים הוא שימש כפקיד רשמי במשך כמה שנים, החל בימי של דוד המלך והמשיך גם בימי שלמה המלך. אם הדמות המתוארת היא בשני חלקי דברי הימים היא אותה דמות, נראה במשך תקופת שירותו הארוכה בקודש הוא הספיק לראות פקידים מושחתים רבים וייתכן שתהילים ע"ג מהווה עדות לשחיתות בה הוא חזה.

### בספרות חז"ל
במסכת נזיקין, בבא בתרא מייחסים את כתבי דוד בין היתר לאסף : .

לפי שיטת רבי יוחנן בקהלת רבה, אסף שבספר תהילים אינו אסף בן ברכיהו אלא אביאסף בן קרח.

## הקשר ומשמעות
לכל מזמור תהילים יש משמעות נפרדת והם אינם ניתנים לסיכום אחיד. לאורך שנים עשר מזמורים נפרשים נושאים כמו השיפוט האלוהי ופסק הדין והחובה לקיים את חוקי ה' ומצוותיו.

לדברי הרמן גונקל, ועל פי שיטת חקר הסוגים שפיתח ישנם ז'אנרים רבים ושונים של מזמורי תהילים הכוללים: המנונים ושירי שבח, קינות עם, תלונות ציבור ותלונות יחיד, מזמורי תודה ומזמורי תורה ותפילה. כמה ממזמוריו של אסף ניתנים לסיווג כקינת עם כי הם מודאגים מרווחתה של קהילה אנושית שלמה.

חלק ממזמורים אלה מתארים הרס היסטורי או עתידי עבור שבטם ומסתמכים על רחמיו של האל שיציל אותם מיד אויב.

בחלק מזמורי מופיעה בכותרת גם המילה "למנצח". יש המפרשים את זה כדי לומר שהם נכתבו המתוך מטרה להיות נקראים על ידי המשורר למול קהל גדול.

מאפיין נוסף של מזמורי תהילים אלה הוא השימוש במילה "סלה" אשר ניתנו לה מספר פירושים.

בספר תהילים מזמור ע"ד, כותרת המזמור היא "מַשְׂכִּיל לְאָסָף". תרגום השבעים מסביר את המילה משכיל כתבונה. לדעת רד"ק זהו מונח המציין סוג של שיר. יש הסוברים כי המונח מַשְׂכִּיל היא מיומנות הנדרשת בהפעלת כלי הנגינה וביצוע מוזיקלי.

## המזמורים האלוהיסטיים
החלק בו נמצאים מזמורי אסף הוא החלק השני של ספר תהילים (מתוך חמישה קבצים שמרכיבים את הספר כולו). חלק זה מוכנה בשם "המזמורים האלוהיסטיים" בשל הקשר שבינם לבין המקור האלוהיסטי (על פי תורת המקורות של הרמן גונקל). חלק זה מכונה כך כיוון שבמזמורים הללו השם המפורש אינו מופיע כמעט בכלל ואילו השם אלוהים משמש כמקומו. קובץ המזמורים האלוהיסטיים נחלק לשלושה חלקים:

למרות זאת, בחלק מהמזמורים האלה מופיע השם המפורש לצד השם אלוהים. לדוגמה- במזמורי אסף: , , ,  ועוד, במזמורי בני קורח:  ועוד, ובמזמורי דוד:  ועוד.

## הערות שוליים

*
קטגוריה:תהילים